# Народно читалище „Пробуда - 1922” гр.Опака

**доклад- отчет**

**В ИЗПЪЛНЕНИЕ НА ПРОГРАМАТА ЗА РАЗВИТИЕ НА**

**ЧИТАЛИЩНАТА ДЕЙНОСТ НА НЧ „ПРОБУДА-1922”**

**гр.ОПАКА през 2021 година**

Уставно задължение е читалището да отчита народополезната си дейност пред общинското ръководство.Дълбоката взаимовръзка с миналото,традициите,

с образователния процес са в основата на авторитета на читалището ни и неговото легитимиране пред обществото.Една от основните дейности на културната институция е библиотечното дело.Стремим се библиотеката да се превърне в един добре оформен естетически център, в огнище за разпространяване на знания. Основание за това ни дава обновената по проект преди години заемна зала, реализирания проект по „Глобални библиотеки” Обществен-информационен център оборудван с три компютърни конфигурации, многофункционално устройство и мултимедия. Успяхме да съхраним фонда на библиотеката въпреки ремонтите, обогатихме го с нова литература.Въпреки това книжният фонд се нуждае от физическо и морално обновяване. За популяризиране на дейността и фонда си, библиотеката организира:запознаване на подрастващите с изискванията, условията и начина на ползване на необходимата литература в библиотеката още от предучилищна възраст;Работа и с най-малките деца, с цел пораждане на интерес към книгите;

При спазване на противоепидемиологични мерки , изготвени бяха тематични кътове и изложби на литература, свързана с бележити дати и събития. Направеното не ни задоволява , стремим се да правим и по-вече .

  Дейността на читалището през 2021год.бе концентрирана основно в рамките на дейностите, планирани в културния календар на читалището. Неговата политика бе насочена към съхраняване на културните традиции.

Традиционно проявите в него са организирани в партньорство между читалище,община,детска градина, СУ „Васил Левски”. Съвместните дейности разшириха видимо формата, съдържанието и капацитета на културния живот на територията на града ни.

Гордост за читалището са художествените колективи. През периода и днес към читалището работят:

* Ансамбъл „Капанци”
* Детски танцов състав „Капанчета”
* Певческа група ;
* Коледарска група ;
* Детските състави за обработени танци
* Младежки състав за обработени танци
* Състав за пресъздаване на обичаи

Фолклорната култура в гр.Опака и до днес е запазена във форми наследени от нашите прадеди.Със своите десетки участници и техните ръководители, те са не просто част от културния живот на Опака, но и центрове за възпитание на младите в най-добрите традиции. С гордост може да се похвалим, че нашите самодейци развиват целенасочена културно-просветна дейност и постигат отлични резултати.Добрите практики в тази насока са взаимната връзка с децата и ръководството на

ДГ „Усмивка” и СУ „Васил Левски”гр.Опака.

Те присъстват във всеки празник организиран от читалището,за което сърдечно благодарим както на децата така и на техните ръководители.

В съставите за автентичен фолклор са преминали няколко поколения самодейци, които са гарант за съхранението и популяризирането на местния автентичен фолклор, но и дълг и отговорност за следващите поколения. Основните прояви в календара, които реализирахме съобразявайки се с извънредното положение в страната във връзка със COVID 19 са: Ден на самодееца,обменихме опит със самодейци от „Фолклорен извор” гр.Свищов,бяхме домакин на Международна научна конференция „Светият отец Антони от Крепчанския манастир”,проведохме празник с децата от ДГ „Усмивка”гр.Опака,запалихме светлините на коледната елха пред общината ,организирахме прожекции на 3Д филми, Дядо Коледа и Снежанка раздадоха подаръци на децата от община Опака.

Няма празник в града ни , в който да не участват самодейните колективите на читалището но за съжаление не взеха участие,във фолклорни фестивали и събори, поради усложнената епидемиологична обстановка в страната. / COVID 19 /

И през 2021 година съвместно с Настоятелството работихме с хъс и живец, с усет и ново мислене ,с вживяване и прецизност. Срещнахме се с много трудности въпреки натрупания опит. Бюджета с който разполагаше читалището за реализиране на дейността през 2021 г. е 48145 лв. Докладът на Проверителната комисия и финансовият отчет на читалището за 2021г. година подробно запознават присъстващите членове на читалището с финансовото състояние:

От които 24 200лв. е ФРЗ и осигуровки за предходната година , 7300лв. веществена издръжка , 5500 ел.енергия ,5 950 са тържества, годишно събрание и 5 200 лв. ремонтни дейности.

Сградата на читалището е масивна но стопанското състояние е добро. Стараем се да поддържаме в добро експлоатационно състояние изграденото.По време на пандемията отремонтирахме компрометираната част и извършихме някои частични ремонтни дейности.Неотложен

е основен ремонт на покрива,подмяна на дограмата , саниране на сградата.Изготвен е проект който чака да бъде отворена мярката за да бъде входиран. Срещаме разбиране от общинското ръководство но занапред очакваме повече.

Въпреки,че днес годините са трудни, безработица, криза,

стремеж към осигуряване на насъщния, когато всеки има своите проблеми и само голямата любов към българщината, както и осъзнатия дълг за опазване на традициите ни задължава да продължим и занапред. Трудности има, проблеми има, но се надявам с общи усилия да ги преодолеем, въпреки тежката епидемиологична обстановка в страната. Читалището ще се постарае и тази година да запази жив пламъка на Българския дух, традиция и култура!

А резултатът е виден: Народно Читалище „Пробуда-1922“гр.Опака успя да се утвърди като устойчива културна институция!

Изготвил:

Росица Иванова Станева - Секретар